# 24 Timer

### Fra Wikipedia, den frie encyklopædi

  For alternative betydninger, se 24 timer (flertydig).

24 Timer
[[Image:{{{billede}}}|200px|]]
Originaltitel | 24
Showtype | Action - Thriller - Drama
Netværk | TV 2 (oprindeligt FOX)
Skabt af | Joel Surnow Robert Cochran
Medvirkende | Kiefer Sutherland Mary Lynn Rajskub DB Woodside James Morrison Roger Cross
Eric Balfour
Carlo Rota
og
Regina King
Produktionsland | USA
Produktionsår | {{{år}}}
Spilletid | 44 minutter (60 inklusiv reklametid)
Sendt første gang | 6. november 2001
Sendt første gang (i DK) | {{{først sendt dk}}}
Sendt sidste gang | {{{sidst sendt}}}
Sendt sidste gang (i DK) | {{{sidst sendt dk}}}
Episoder | 120 (efter slutningen af sæson 5)
Sprog | {{{sprog}}}
IMDb

24 Timer er en aktuel Emmy og Golden Globe prisvindende amerikansk tv-serie, skabt af Joel Surnow og Robert Cochran, og er produceret af Imagine Television. Serien bliver i Danmark sendt på TV 2.

Serien blev første gang sendt på det amerikanske Fox Network 6. november 2001, med tretten episoder til at begynde med. Efter hovedrolleindehaveren Kiefer Sutherland vandt en Golden Globe for sin rolle i de første 10 episoder, steg seertallene hvilket fik FOX til at bestille den anden halvdel af serien.

Hver sæson dækker begivenhederne i en 24 timer lang periode i agenten Jack Bauers liv (spillet af Kiefer Sutherland) mens han forsøger at forhindre et eller flere terrorangreb på amerikansk jord, oftest i Los Angeles. Serien følger også Jacks kollegaer i Counter Terrorist Unit's afdeling i Los Angeles, såvel som terroristernes handlinger, en civil familie og ofte en vigtig politisk figur som senator eller præsident.

Den sjette sæson vil blive sendt i januar 2007 i USA og højst sandsynligt komme til Danmark cirka et halvt år efter.

## [redigér] Sæsonsynopsis

Seriens første fem sæsoner følger en nogenlunde ens struktur: en primær handling hvori Jack Bauer og CTU prøver at få løst en overhængende trussel til den nationale sikkerhed. Der sker ofte flere overraskende ofringer, forræderier og andre drejninger af handlingen.[1] Hver sæson har også flere store sidehandlinger som varer gennem det fleste af episoderne og væves ind i hovedhandlingen. Igennem hver sæson skal Jack Bauer også ofte igennem mange personlige kvaler ud over hans besvær med at stoppe terroristerne.

Hver sæson finder sted i realtid og starter i begyndelsen af en time på en given dag. Hver episode viser en time af den dag, og en sæson består dermed af 24 episoder. Serien finder næsten udelukkende sted i Los Angeles, så "tiden" sker i Pacific Standard Time i Sæson 4 og Pacific Daylight Time i de andre sæsoner.

Advarsel! - Handling, afslutning og/eller plot afsløres i det følgende.

### [redigér] Sæson 1

  Hovedartikel: 24 Timer (sæson 1)

I sæson 1 bliver Jack Bauers kone og datter kidnappet af en terroristgruppe, som har planlagt at dræbe den demokratiske senator og præsidentkandidat David Palmer. En muldvarp i CTU Los Angeles bliver afsløret, men viser sig ikke at have nogen information som kan hjælpe efterforskningen. Da det bliver afsløret at manden bag hans families kidnapning er nogen fra hans fortid, indser Jack at alt hvad der er sket i løbet af dagen har noget personligt at gøre med både ham selv og David Palmer. Samtidig viser ny information at der muligvis er endnu en muldvarp i CTU.

### [redigér] Sæson 2

  Hovedartikel: 24 Timer (sæson 2)

I sæson 2, som finder sted omtrent 18 måneder efter Sæson 1, på Jack stadig at komme sig efter sin kone Teris død og det kølige forhold til datteren Kim, som mener at det var Jacks farlige arbejde som var årsag til hendes mors død. Jack arbejder ikke længere for CTU, men da Det Hvide Hus modtager efterretninger som indikerer at en atombombe vil blive detoneret i Los Angeles i løbet af dagen, stoler præsident David Palmer på Jack som den eneste mand som han kan stole på vil finde den terroristcelle som er i besiddelse af bomben og forhindre den i at detonere.

### [redigér] Sæson 3

  Hovedartikel: 24 Timer (sæson 3)

I sæson 3, tre år efter at landet med nød og næppe undgik at blive kastet ud i en krig mod tre mellemøstlige lande, vender Jack tilbage fra en et-år-lang undercover-operation, hvor han infiltrerede Salazar narkotikakartellet. På samme tid efterlader en varevogn en død krop inficeret med et biologisk våben ved National Health Services. CTU modtager herefter en opringning hvor der bliver truet med at slippe virusen løs i Los Angeles hvis ikke Ramon Salazar bliver frigivet fra fængslet i løbet af 6 timer. Jacks nye kollega er Chase Edmunds, som også har et romantisk forhold til Jacks datter Kim, som nu også arbejder hos CTU. Jack kæmper også en kamp mod en afhængighed af heroin, som han fik mens han var undercover.

### [redigér] Sæson 4

  Hovedartikel: 24 Timer (sæson 4)

I sæson 4, 18 måneder efter at have forhindret en viral epidemi, arbejder Jack Bauer nu i Washington D.C. for forsvarsminister James Heller og har et seriøst forhold til ministerens datter Audrey Raines. CTU ledes af Erin Driscoll, da terroristceller i USA kidnapper Jacks nye chef og kæreste. CTU opdager snart at dette kun er en del af en meget større plan. Jack bliver nødt til at samarbejde med CTU for at forhindre flere sammenhængende angreb fra terroristgruppen under ledelse af Habib Marwan. Hvert af Marwans angreb fører frem til det næste, hvilket fører til et dødeligt scenarie for John Keeler og hans administration.

### [redigér] Sæson 5

  Hovedartikel: 24 Timer (sæson 5)

18 måneder efter sæson 4 lever Jack under et alias med en familie i det sydøstlige Californien. I mellemtiden beordrer en ukendt person snigmordene på de fire mennesker, som ved at Jack er i live, i et forsøg på at mistænkeliggøre ham. Han vender tilbage til Los Angeles for at rense sit navn, da en gidselsituation finder sted. Men det er kun et dække for et samarbejde mellem konspiratorer og russiske seperatister for at komme i besiddelse af 20 beholdere med Sentox VX nervegas. Gassen skulle oprindeligt bruges til at angribe Moskva, men seperatisterne begynder at slippe den løs i Los Angeles som repressalier efter de opdager at en amerikansk agent har infiltreret organisation. Jack forsøger at finde de tilbageværende beholdere og afsløre forræderi dybt inde i Det Hvide Hus.

### [redigér] Day 6

  Hovedartikel: 24 Timer (sæson 6)

Den sjette sæson er i færd med at blive produceret og vil blive vist på amerikansk tv i januar 2007.

## [redigér] Medvirkende

Se liste over personer i 24 Timer for en mere fuldstændig liste samt liste over biroller i 24 Timer for biroller.

### [redigér] Nuværende rollebesætning

Skuespiller | Person | Sæsoner
--- | --- | ---
Kiefer Sutherland | Jack Bauer | Sæson 1-6
Mary Lynn Rajskub | Chloe O'Brian | Sæson 3-6
DB Woodside | Wayne Palmer | Sæson 3, 5-6
James Morrison | Bill Buchanan | Sæson 4-6
Roger Cross | Curtis Manning | Sæson 4-6
Eric Balfour | Milo Pressman | Sæson 1 og 6
Carlo Rota | Morris O'Brian | Sæson 5-6
Regina King | Sandra Palmer | Sæson 6
Glenn Morshower | Aaron Pierce | Sæson 1-6
Jayne Atkinson | Karen Hayes | Sæson 5-6
Paul McCrane | Graham | Sæson 5-6
Peter MacNicol | Thomas Lennox | Sæson 6
Marisol Nichols | Natalie | Sæson 6
Alexander Siddig | Hamrin Al-Assad | Sæson 6
James Cromwell | Phillip Bauer | Sæson 6
Eddie Izzard | Darren McCarthy | Sæson 6
Kal Penn | Ukendt | Sæson 6
Harry Lennix | Ukendt | Sæson 6
Kim Raver | Audrey Raines | Sæson 4-6
Gregory Itzin | Charles Logan | Sæson 4-6
Jean Smart | Martha Logan | Sæson 5-6

## [redigér] Anerkendelser

- Kiefer Sutherland vandt en Golden Globe for sin rolle i den første sæson af 24 Timer; Surnow og Cochran, seriens skabere, vandt en Emmy Award.
- I 2004 vandt serien Golden Globe for bedste dramaserie[2].
- 24 Timer vandt følgende Emmy Awards:
  - Outstanding Single-Camera Picture Editing For A Drama Series
  - Outstanding Single-Camera Sound Mixing For A Series
  - Outstanding Casting For A Drama Series
  - Outstanding Stunt Coordination .
- Sean Callery vandt en Emmy i 2003 for sit arbejde på Episode 2.15 (Sæson 2, 22:00 til 23:00) for "Outstanding Music Composition for a Series".
- Kiefer Sutherland fik desuden Screen Actors Guild Award for "Outstanding Performance by a Male Actor in a Drama Series" i 2004 og 2006.

24 Timer modtog 12 Emmy Award nomineringer i 2006, deriblandt Bedste dramaserie, Bedste mandlige hovedrolle (Kiefer Sutherland), Bedste mandlige birolle Gregory Itzin (Charles Logan) og Bedste kvindelige birolle Jean Smart (Martha Logan). [3]. Itzin sagde i et interview efter nyheden, "Så bare det at slutte som en ud af fem er naturligvis en stor overraskelse og meget tilfresstillende. Men på en anden måde var jeg ikke forbavset for serien er så pokkers god at den bør anerkendes."[4]

Ved Primetime Emmy uddelingen vandt 24 Timer Bedste dramaserie og Sutherland blev Bedste mandlige hovedrolle i en dramaserie[5] mens instruktør Jon Cassar blev Bedste Instruktør for en Dramaserie[6]. Serien vandt også "Best Dramatic Underscore Music Composition" og "Best Single Camera Editing".

## [redigér] Elementer

### [redigér] Realtid

24 Timer er en thriller som foregiver at foregå i "realtid", hvor hvert minut af udsendelsen svarer til et minut i personernes liv. Denne realtid tydeliggøres ved at et digitalt ur vises på skærmen fra tid til anden—dette svarer nogenlunde til en episodes varighed, hvis man medregner reklamerne.

Handlingen skifter mellem forskellige steder mens den skifter mellem de parallelle oplevelser for de forskellige personer som alle direkte eller indirekte er involverede i den overordnede handling. Dette resulterer i at der for hver person kan være lange perioder hvor personen slet ikke bliver vist. En central person kan muligvis kun ses i et kvarter af en sæsons sendetid. En meddelelse før hver episode der viste at "[Begivenhederne] vises i deres faktiske tidsforløb" blev droppet efter den fjerde episode (03:00 - 04:00) af Sæson 1, selvom den dog blev brugt i den første episode af Sæson 2 og 3. Sæson 4 og 5 har ikke en sådan meddelelse.

### [redigér] Historiefortælling og visuel stilart

24 Timer bruger hurtige og indviklede handlinger. Personer, selv de mest populære af slagsen, bliver dræbt nærmest tilfældigt, hvilket fastholder seerne på kanten af stolen. Jack Bauer kan til tider være fuldstændig ubarmhjertig og frit dræbe, lemlæste og torturere for at nå sine mål, hvilket gør ham til en af de mørkeste hovedroller i tv-historien. Udover sine thriller-aspekter menneskeliggør serien også sine personer ved at lade seerne følge deres arbejdsklima og familieproblemer.

Et ofte brugt tema i 24 Timer er hvor personer står over for at tage en beslutning om de skal lade noget tragisk ske for et større formål. I Sæson 2 har et medlem af præsidentens stab muligheden for at advare CTU om et forestående angreb på deres bygning, men mener at hvis han gør dette vil det alarmere forbryderne og dermed ødelægge et værdifuldt spor. En lignende situation sker før et angreb på et indkøbscenter i Sæson 5. I Sæson 3 skal præsidenten og CTU-agenter vælge mellem en højtstående CTU-embedsmands liv og den umiddelbare trussel fra yderligere angreb. Sæson 4 har en kendt scene hvori to mænd — hvoraf den ene besidder afgørende information — ligger døende på en klinik, hvilket skaber et etisk dilemma om hvem der skal reddes. Derudover skal de siddende præsident ofte løse lignende situationer.

Tidligt i seriens historie brugtes ofte en opdeling af skærmen til at følge flere handlinger, selvom dette i de seneste sæsoner blev skaleret lidt ned og bruges nu hovedsageligt til at komme ind og ud af reklamepauserne. Belysningen i serien er meget naturalistisk, med indendørsscener som typisk ser meget mørke ud og udendørsscener hvori der ofte er voldsomt meget sollys.

## [redigér] 24 Timer i andre medier

Efterhonden er historier som finder sted i samme univers som 24 Timer blevet fortalt udenfor tv-serien, blandt andet i tegneserier, romaner, et computerspil og en film i 2007/2008.

24: The Game

  Hovedartikel: 24: The Game

24: The Game er et computerspil baseret på tv-serien. Spillet er eksklusivt til Sonys PlayStation 2 konsol og blev udviklet af Sony Computer Entertainments Cambridge Studios, og blev udgivet af 2K Games. 24: The Game finder sted mellem sæson 2 og 3 og de fleste hovedrolleindehavere fra de to sæsoner har lagt stemmer til deres egne figurer. Dette første forsøg i spilgenren tjener også som en bro over det store hul der var i handlingen mellem anden og tredje sæson.

Tegneserier

Tre graphic novels er blevet udgivet af IDW Publishing og finder sted på forskellige tidspunkter i serien. Den første, 24: One Shot, forsøgte at emulere seriens realtid. Den blev fulgt af 24 Stories og 24: Midnight Sun, som dog ikke gjorde dette. Alle tre er nu med i en bog med titlen 24 udgivet af Titan Books . En seks-delt miniserie med titlen 24: Nightfall vil blive udgivet i starten af november 2006[7]

Bøger

24: The House Special Subcommittee's Findings at CTU skrevet af Marc Cerasini, var en guide til den første sæson, skrevet af en journalist i serien med samme navn. Bogen indeholder Jack Bauers vidneudsagn overfor storjuryen såvel som personprofiler og obduktionsrapporter.

Tre paperback romaner er også blevet udgivet af Harper Entertainment under titlen 24: Declassified. De er:

- Operation Hell Gate af Marc Cerasini, udgivet i efteråret 2005
- Veto Power af John Whitman, udgivet i efteråret 2005
- Trojan Horse også af Marc Cerasini, udgivet februar 2006
- Cat's Claw forventedes udgivet i sommeren 2006, men blev forsinket til januar 2007. Skrevet af John Whitman.
- Vanishing Point vil blive skrevet af Marc Cerasini og er planlagt til udgivelse i marts 2007 [8]

[9]

24 Magazine

Det officielle magasin, som udkommer hver anden måned, indeholder interviews med skuespillere og filmfolk og meget andet. Det udgives både i USA og Storbritannien af Titan Magazines.

24: The Movie

Kiefer Sutherland har bekræftet at 24: The Movie er under udarbejdelse, og seriens skabere allerede arbejder på manuskriptet. Filmen vil være en to timer lang repræsentation af en 24 timer lang dag. 29. maj 2006 bekendtgjorde Sutherland, på Chris Moyles radioshow på BBC Radio 1, at de vil begynde at filme 30. maj 2007 (mellem sæson 6 og 7), og den forventes færdig mellem sæson 7 og 8 i sommeren 2008. I et interview med Chicago Sun-Times indrømmede Sutherland at "Hver eneste gang [holdet bag filmen] kom virkelig tæt på at få en god ide til en film, skulle den bruges til episode 18,"[10] hvilket betyder at det har været svært at finde på ideer til en filmversion af serien da man først og fremmest skulle bruge de ideer til tv-serien. Filmen blev officiel 8. juni 2006. [11]

Mobil

  Hovedartikel: 24: Conspiracy

24: Conspiracy er en spin-off af 24 Timer til mobiltelefoner, og som finder sted i Washington, D.C. Den varer 24 et-minuts episoder og finder sted i løbet af Dag 4, hvilket indikeres af en hentydning til kidnapningen af Heller samme dag. Den er ikke i realtid.

Soundtracks

  Hovedartikel: 24: The Soundtrack

Diverse soundtracks er blevet skabt til serien. Den mest kendte er 24: The Soundtrack som indeholder nitten musiknumre som blev komponeret eksklusivt til de første tre sæsoner af producer Sean Callery, deriblandt seriens fulde titelmelodi som dog aldrig var blevet brugt.

Actionfigurer

Medicom, en japansk legetøjsproducent, har produceret to tolv-tommer store actionfigurer af Jack Bauer som han ser ud i Sæson 4.

Top Trumps

Winning Moves har udgivet en "24 limited editions" version af deres Top Trumps spil i Storbritannien i 2005. Sættet indeholder 30 kort med betydningsfulde personer fra de første fire sæsoner af tv-serien.

## [redigér] Behind-the-scenes information

### [redigér] Generel trivia

- Den oprindelige ide var at lave en romantisk komedie som viste et bryllup i realtid, men den blev droppet til fordel for action/drama/thriller ideen.[12]
- At færdiggøre en hel sæson, inklusive arbejde før og efter produktionen, tager 10½ måned.
- Den populære politiske dramaserie Præsidentens mænd har en hentydning til CTU, i episoden "Debate Camp" fra sæson 4, med den følgende samtale. "Sir, it's Ken, on your order we'll put CTU on high-alert." Hvortil præsident Bartlet svarer "You have the order."
- Dennis Haysbert lagde stemme til Irving Lambert i Ubisoft-spillet Splinter Cell: Pandora Tomorrow. Lambert er chef for Third Echelon agenten Sam Fisher som, meget lig Jack Bauer, skal gøre alt hvad han kan for at beskytte USA's interesser og indbyggere.
- Seks skuespillere fra 24 Timer har portrætteret Secret Service agenter i film: Kiefer Sutherland i The Sentinel, Roger Cross i X-Men 2, både Xander Berkeley og Glenn Morshower i Air Force One, Jude Ciccolella i Head of State og Dennis Haysbert i Absolute Power.
- I Sæson 5 havde de fleste af skuespillerne allerede arbejdet sammen. Peter Weller (Henderson), Ray Wise (Vicepræsident Hal Gardner) og Paul McCrane (Graham) spillede alle med i Robocop (1987). Mary-Lynn Rajskub (Chloe O'Brian) og Jean Smart (Martha Logan) spillede sammen i Sweet Home Alabama.
- Ifølge 24: The Game mødtes Chase Edmunds og Kim Bauer for første gang da Chase, som arbejdede undercover, hjalp en terrorist med at flygte fra CTU Los Angeles, med Kim som sit gidsel. Interessant nok møder Chase Jack få timer senere, da Jack forsøger at redde Kim og arbejder sammen med ham resten af dagen.
- Mens der i alle sæsonerne altid er amerikanske skurke som spioner, lejesoldater, forrædere og konspiratorer; lader det til at terroristernes nationalitet skifter for hver sæson. I sæson 1, 3 og 5 er der europæiske terrorister (Drazen-familien, Stephen Saunders og Vladimir Bierko), mens der i sæson 2 og 4 er mellemøstlige terrorister (Syed Ali og Habib Marwan). Sæson 6 vil også have mellemøstlige terrorister.

Advarsel! - Handling, afslutning og/eller plot afsløres i det følgende.

- Der blev fremstillet en alternativ slutning til sæson 1, hvor Jack Bauers kone Teri overlever til sidst (i stedet for at blive dræbt af Nina Meyers).
- I løbet af sæson 1–3 havde Tony Almeida et Chicago Cubs kaffekrus på sit skrivebord og i sæson 4 og 5 kunne man se det i hans hjem. Tony blev født i Chicago, ligesom Carlos Bernard. Da bombeangrebet i sæson 2 blev filmet, blev det besluttet at kruset ikke skulle overleve angrebet. Bernard smed kruset i vejret og forventede at det ville falde til jorden og knuses, men det satte sig fast i en kamerawire og overlevede. Efter man hentede kruset ned igen blev det besluttet at det var uforgængeligt og forblev i serien. Sjovt nok spiller Cubs i den nordlige del af Chicago; ifølge Declassified romanen Operation Hell Gate er Tony fra den sydlige del, hvor Chicago White Sox spiller.
- Billeder af en satellit i rummet i pilotafsnittet var taget fra filmen Enemy of the State.[13]
- En scene fra pilotafsnittet som viser en Boeing 747 eksplodere fik billedet af det eksploderende fly klippet fra, eftersom terrorangrebet den 11. september 2001 i USA kun var sket mindre end to måneder tidligere. [14]
- Xander Berkeley og Sarah Clarke blev gift efter de mødtes under indspilningen af sæson 1. De holdt i en rum tid deres forhold hemmeligt for deres kollegaer og producerne.
- Tre skuespillere fra 24 Timer var med i filmen The Fabulous Baker Boys fra 1989. Xander Berkeley (Sæson 1-2), Albert Hall (Sæson 3) og Gregory Itzin (Sæson 4-6).
- Der måtte træffes foranstaltninger i manuskriptet for skader som nogle af de medvirkende pådrog sig udenfor serien. For eksempel faldt Kiefer Sutherland ud af sin trailer tidligti Sæson 2, så man måtte skrive en scene hvor Jack fjerner et stykke metal fra sit ben efter at have overlevet et flystyrt. Dette forklarer den halten som han havde i et par episoder efterfølgende. Carlos Bernard kom også til skade da han brækkede sin ankel mens han spillede basketball i en pause i indspilningen. Derefter måtte man filme scene hvor Jack brækker Tonys ankel under en flugt fra CTU.
- Som en aprilsnar for holdet bag serien afslørede producer/instruktør Jon Cassar denne alternative slutning på Dag 2: Palmers pressekonference slutter og han sætter sig ind i sin limousine. Efter et øjeblik finder man ud af at nogen sidder ved siden af ham. Det viser sig at være Nina Myers og man opdager at Palmer stor bag alle dagens begivenheder. Derefter skifter billedet til ørkenen. Kameraet zoomer ind på en faldskærm og panorerer over så man ser George Mason, som hoppede ud af flyet før bombet eksploderede. Slut. Denne joke blev afsløret i special features i Sæson 2 DVD'en.
- I tredje sæson fortæller Saunders præsidenten om en webside, http://www.sylviaimports.com/ , som Palmer skal sende ham en liste gennem. Websiden, som er registreret til Rodney Charters (director of photography ), fører til en lille bemærkning fra holdet bag 24 Timer.
- Af alle de personer som introduceres fra Dag 1 er kun Jack Bauer, Kim Bauer, Mike Novick, Aaron Pierce, Milo Pressman og Mandy stadig i live. Af disse har kun Jack Bauer og Aaron Pierce medvirket i alle hidtidige sæsoner.
- Ifølge en artikel af BBC News [2] har Variety og Hollywood Reporter afsløret at Sutherland har skrevet kontrakt for yderligere tre sæsoner (ud over de første fem).
- I Sæson 5 Episode 20, er det fly som Jack kaprer "Flight 520", det samme nummer som episoden.
- I den sidste episode af Sæson 5 giver Bill Buchanan et sammenfoldet foto til Chloe efter at have ryddet Edgars ting. På bagsiden en fotoet er der en masse skriblerier, hvoraf en af dem er sætningen "Jack is dead" (Jack er død) stavet bagfra (muligvis angående Jacks uægte død i slutningen af Sæson 4).
- The Punisher (Frank Castle) arbejdede ifølge filmen fra 2004 også på CTU. Det faktiske agent Castle (som døde i Sæson 4) kunne meget vel være en inside joke.
- Kiefer Sutherland er den eneste skuespiller som medvirker i samtlige episoder i serien.
- Selvom manuskriptforfatterne ændrede deres planer angående Chase Edmunds' skæbne, havde de planlagt en scene hvori Chase bliver dræbt mens han får sin hånd sat fast på hospitalet.
- Med undtagelse af dele af Sæson 1, ses Jack Bauer og andre CTU-agenter kun bruge Sprint (senere Sprint/Nextel) telefoner, selvom telefonmodellerne har varieret i løbet af hver "dag". I slutningen af sæson 1, før Sprint/Nextel fusionerede i 2004, bruger Jack en Motorola Nextel telefon til at ringe til sin kone fra havnen kort før hun myrdes.

### [redigér] Specielle gæsteoptrædender

- Senator John McCain (R-AZ) har en speciel gæsteoptræden i "13:00 til 14:00" episoden af Sæson 5. Han har ingen replikker og spiller en uidentificeret bureaukrat som afleverer en mappe til Audrey Raines, og kan ses i en opdeling af skærmen i ca. seks sekunder fra 1:32:22.[15]
- NASCAR køreren Carl Edwards havde en speciel gæsteoptræden med korte replikker i "22:00 til 23:00" episoden af Sæson 5. [16]

## [redigér] Fodnoter

1. ↑ Torture Chamber
2. ↑ "Return of the King" Is Golden
3. ↑ List of all major Emmy nominations
4. ↑ USA today
5. ↑ What a nice evening
6. ↑ Liste over alle Emmy vindere - USA TODAY
7. ↑ IDW By the Numbers: 24 & 30 Days of Night
8. ↑ [1]
9. ↑ Søgeresultat for "24 Declassified"
10. ↑ Kiefer knows Jack
11. ↑ TV.com
12. ↑ Time to play the pixelated hero
13. ↑ Trivia for "24"
14. ↑ 24/Twenty-Four Guide
15. ↑ USAToday.com
16. ↑ Mercury News

## [redigér] Eksterne links

- Fox 24 Timer webside, officielt forum og andet
- 24 Timer actors appearing at Heritage Foundation symposium moderated by Rush Limbaugh
- 24 på tvrage.com
- Wikia har en wiki om: 24

Counter Terrorist Unit-personale i 24 Timer
Jack Bauer | Tony Almeida | Nina Myers | George Mason | Richard Walsh | Jamey Farrell Milo Pressman | Ryan Chappelle | Michelle Dessler | Kim Bauer | Tom Baker | Carrie Turner Chloe O'Brian | Chase Edmunds | Adam Kaufman | Gael Ortega | Erin Driscoll | Curtis Manning
Edgar Stiles | Sarah Gavin | Marianne Taylor | Bill Buchanan | Lynn McGill | Karen Hayes
Miles Papazian | Liste over biroller

Terrorister & skurke i 24 Timer
Nina Myers | Mandy | Ira Gaines | Kevin Carroll | Andre Drazen | Alexis Drazen | Victor Drazen Marie Warner | Syed Ali | Peter Kingsley | Max | Ramon Salazar | Hector Salazar | Michael Amador Stephen Saunders | Arthur Rabens | Navi Araz | Dina Araz | Habib Marwan | Mitch Anderson
Vladimir Bierko | James Nathanson | Christopher Henderson | Graham | Liste over biroller

Civile og andre i 24 Timer
Teri Bauer | Kim Bauer | Rick Allen | Kate Warner | Bob Warner | Reza Nayieer | Gary Matheson | Yusuf Auda | Claudia Salazar | Dina Araz | Behrooz Araz | Paul Raines | Cheng Zhi | Diane Huxley Jurij Suvarov | Anja Suvarov | Liste over biroller

Hentet fra "http://da.wikipedia.org../../../2/4/_/24_Timer_f3a4.html"

Kategorier: 24 Timer

##### Views

- Artikel
- Diskussion
- Nuværende version

##### Søg

##### Andre sprog

- Alemannisch
- العربية
- Deutsch
- English
- Español
- Suomi
- Français
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Português
- Slovenčina
- Svenska
- Türkçe
- 中文